Pobedom nad selekcijom Holandije u finalu Svetskog prvenstva, seniorska reprezentacija Srbije u basketu "tri na tri" je (p)ostala prvak sveta. Orlovi su u finalu savladali reprezentaciju Holandije rezultatom 21:18. Ovo je treći put na poslednja četiri Prvenstva da je reprezentacija Srbije osvojila zlatnu medalju.

Najefikasniji u pobedničkoj ekipi bio je Dejan Majstorović sa 11 poena, dok je Dušan Domović-Bulut postigao sedam poena, uključujući i pobednički koš. Marko Savić se zaustavio na dva poena, dok se Marko Ždero nije upisao u strelce. Majstorović je bio i najefikasniji igrač na turniru sa ukupno 60 postignutih poena na sedam utakmica, a proglašen je i za najkorisnijeg igrača.

Srbija je u četvrtfinalu bila bolja od Sjedinjenih Američkih Država, a u polufinalu od selekcije Francuske.

(foto: Screenshot)